ਜਯਾ ਭਾਦੁਰੀ ਬੱਚਨ
ਜਯਾ ਭਾਦੁਰੀ ਬੱਚਨ () (ਜਨਮ ਜਯਾ ਭਾਦੁਰੀ; 4 ਅਪ੍ਰੈਲ 1948) ਇੱਕ ਭਾਰਤੀ ਫਿਲਮ ਅਦਾਕਾਰਾ ਅਤੇ ਸਿਆਸਤਦਾਨ ਹੈ। ਜਯਾ ਇੱਕ ਬਹੁਤ ਮਸ਼ਹੂਰ ਅਤੇ ਵਧੀਆ ਹਿੰਦੀ ਫਿਲਮ ਅਭਿਨੇਤਰੀ ਹੈ ਜਿਸਨੂੰ ਉਸਦੇ ਕੰਮ ਦੀ ਕੁਦਰਤੀ ਸ਼ੈਲੀਕਰਕੇ ਖਾਸ ਤੌਰ ਤੇ ਜਾਣਿਆ ਜਾਂਦਾ ਹੈ। ਆਪਣੇ ਫਿਲਮੀ ਸਫਰ ਦੌਰਾਨ ਉਸਨੇ ਅੱਠ ਫਿਲਮਫੇਅਰ ਅਵਾਰਡ ਹਾਸਿਲ ਕੀਤੇ ਜਿਸ ਵਿੱਚ ਤਿੰਨ ਵਧੀਆ ਅਭਿਨੇਤਰੀ ਅਤੇ ਤਿੰਨ ਵਧੀਆ ਸਹਾਇਕ ਅਭਿਨੇਤਰੀ ਲਈ ਦਿੱਤੇ ਗਏ। 2007 ਵਿੱਚ ਉਸਨੂੰ ਫਿਲਮਫੇਅਰ ਲਾਇਫ ਟਾਈਮ ਆਚੀਵਮੇਂਟ ਅਵਾਰਡ। 1992 ਵਿੱਚ ਉਸਨੂੰ ਭਾਰਤ ਸਰਕਾਰ ਵਲੋਂ ਪਦਮ ਸ਼੍ਰੀ ਦੇ ਨਾਲ ਸਨਮਾਨਿਤ ਕੀਤਾ ਗਿਆ।

ਸੱਤਿਆਜੀਤ ਰੇ ਦੇ "ਮਹਾਨਗਰ" (1963) ਵਿੱਚ ਕਿਸ਼ੋਰ ਦੇ ਤੌਰ 'ਤੇ ਆਪਣੀ ਫ਼ਿਲਮੀ ਸ਼ੁਰੂਆਤ ਕਰਦਿਆਂ, ਬਚਨ ਨੇ ਇੱਕ ਬਾਲਗ਼ ਵਜੋਂ ਪਹਿਲੀ ਭੂਮਿਕਾ "ਗੁੱਡੀ" (1971) ਵਿੱਚ ਨਿਭਾਈ ਸੀ, ਜਿਸ ਦਾ ਨਿਰਦੇਸ਼ਨ ਹਰੀਕੇਸ਼ ਮੁਖਰਜੀ ਨੇ ਕੀਤਾ ਸੀ, ਜਿਸ ਨਾਲ ਉਸ ਨੇ ਕਈ ਫਿਲਮਾਂ ਵਿੱਚ ਕੰਮ ਕੀਤਾ ਸੀ। ਉਹ "ਉਪਹਾਰ" (1971), "ਕੋਸ਼ੀਸ਼" (1972) ਅਤੇ "ਕੋਰਾ ਕਾਗਜ਼" (1974) ਸਮੇਤ ਹੋਰ ਕਈ ਫ਼ਿਲਮਾਂ ਵਿੱਚ ਉਹ ਉਸ ਦੀ ਅਦਾਕਾਰੀ ਲਈ ਪ੍ਰਸਿੱਧ ਸੀ। ਉਹ ਆਪਣੇ ਪਤੀ ਅਮਿਤਾਭ ਬੱਚਨ ਨਾਲ "ਜੰਜ਼ੀਰ" (1973), "ਅਭਿਮਾਨ" (1973), "ਚੁਪਕੇ ਚੁਪਕੇ" (1975), "ਮਿਲੀ" (1975) ਅਤੇ "ਸ਼ੋਲੇ" (1975) ਵਰਗੀਆਂ ਫਿਲਮਾਂ ਵਿੱਚ ਨਜ਼ਰ ਆਈ।

ਅਦਾਕਾਰ ਅਮਿਤਾਭ ਬੱਚਨ ਨਾਲ ਵਿਆਹ ਅਤੇ ਉਨ੍ਹਾਂ ਦੇ ਬੱਚਿਆਂ ਦੇ ਜਨਮ ਤੋਂ ਬਾਅਦ, ਜਯਾ ਨੇ ਫ਼ਿਲਮਾਂ ਵਿੱਚ ਆਪਣਾ ਕੰਮ ਸੀਮਤ ਕਰ ਦਿੱਤਾ। "ਸਿਲਸਿਲਾ" (1981) ਵਿੱਚ ਆਪਣੀ ਭੂਮਿਕਾ ਤੋਂ ਬਾਅਦ, ਉਸ ਨੇ ਫ਼ਿਲਮਾਂ ਤੋਂ ਅਣਮਿੱਥੇ ਸਮੇਂ ਲਈ ਛੁੱਟੀ ਲਈ ਸੀ। ਉਹ 1998 ਵਿੱਚ ਗੋਵਿੰਦ ਨਿਹਲਾਨੀ ਦੀ "ਹਜ਼ਾਰ ਚੌਰਾਸੀ ਕੀ ਮਾਂ" ਨਾਲ ਅਭਿਨੈ ਕਰਨ ਲਈ ਵਾਪਸ ਪਰਤੀ। ਉਦੋਂ ਤੋਂ ਉਹ ਕਈ ਨਾਜ਼ੁਕ ਅਤੇ ਵਪਾਰਕ ਤੌਰ 'ਤੇ ਸਫ਼ਲ ਫਿਲਮਾਂ ਜਿਵੇਂ ਕਿ "ਫਿਜ਼ਾ" (2000), "ਕਭੀ ਖੁਸ਼ੀ ਕਭੀ ਘਮ ..." (2001) ਅਤੇ ਕਲ ਹੋ ਨਾ ਹੋ ਵਿੱਚ ਦਿਖਾਈ ਦਿੱਤੀ ਹੈ। ਸਭ ਨੇ ਉਸ ਦੀ ਖੂਬ ਪ੍ਰਸੰਸਾ ਪ੍ਰਾਪਤ ਕੀਤੀ, ਅਤੇ ਨਾਲ ਹੀ ਕਈ ਪੁਰਸਕਾਰਾਂ ਅਤੇ ਨਾਮਜ਼ਦਗੀਆਂ ਉਸ ਦੇ ਹਿੱਸੇ ਆਈਆਂ।

ਫ਼ਿਲਮੀ ਕੈਰੀਅਰ
ਜਯਾ ਬੱਚਨ, ਫ਼ਿਲਮ ਅਤੇ ਟੈਲੀਵਿਜ਼ਨ ਇੰਸਟੀਚਿਊਟ ਆਫ ਇੰਡੀਆ ਦੀ ਅਲੂਮਨਾ ਹੈ, ਨੇ ਆਪਣੇ ਕੈਰੀਅਰ ਦੀ ਸ਼ੁਰੂਆਤ ਸੱਤਿਆਜੀਤ ਰੇ ਦੀ ਬੰਗਾਲੀ ਫ਼ਿਲਮ "ਮਹਾਨਗਰ" (1963) ਵਿੱਚ 15 ਸਾਲ ਦੀ ਉਮਰ ਵਿੱਚ ਅਨਿਲ ਚੈਟਰਜੀ ਅਤੇ ਮਾਧਵੀ ਮੁਖਰਜੀ ਨਾਲ ਇੱਕ ਸਹਾਇਕ ਭੂਮਿਕਾ ਨਾਲ ਕੀਤੀ ਸੀ। ਉਸ ਤੋਂ ਬਾਅਦ, ਉਹ ਦੋ ਬੰਗਾਲੀ ਫਿਲਮਾਂ ਵਿੱਚ ਦਿਖਾਈ ਦਿੱਤੀ ਸੀ: ਇੱਕ 13 ਮਿੰਟ ਦੀ ਛੋਟੀ ਫ਼ਿਲਮ, ਸੁਮਨ, ਅਤੇ ਦੂਜੀ ਬੰਗਾਲੀ ਕਾਮੇਡੀ ਧਨਈ ਮਈ (1971), ਉੱਤਮ ਕੁਮਾਰ ਦੀ ਭਰਜਾਈ ਦੇ ਰੂਪ ਵਿੱਚ ਨਜ਼ਰ ਆਈ।

ਰੇ ਨਾਲ ਆਪਣੇ ਤਜ਼ੁਰਬੇ ਤੋਂ ਪ੍ਰੇਰਿਤ ਹੋ ਕੇ, ਉਸ ਨੇ ਅਦਾਕਾਰੀ ਸਿੱਖਣ ਲਈ ਪੁਣੇ ਦੇ ਫ਼ਿਲਮ ਅਤੇ ਟੈਲੀਵਿਜ਼ਨ ਇੰਸਟੀਚਿਊਟ (ਐਫ.ਟੀ.ਆਈ.ਆਈ) ਵਿੱਚ ਸ਼ਾਮਲ ਹੋਣ ਦਾ ਫੈਸਲਾ ਕੀਤਾ ਅਤੇ ਸੋਨੇ ਦੇ ਤਗਮੇ ਨਾਲ ਪਾਸ ਹੋ ਗਈ। ਉਸ ਨੂੰ 1971 ਦੀ ਹਰੀਸ਼ੀਕੇਸ਼ ਮੁਖਰਜੀ ਦੀ ਫ਼ਿਲਮ, "ਗੁੱਡੀ", ਜਿਸ ਵਿੱਚ ਉਸ ਨੇ ਇੱਕ ਸਕੂਲ ਦੀ ਕੁੜੀ, ਫ਼ਿਲਮ ਸਟਾਰ ਧਰਮਿੰਦਰ ਨਾਲ, ਦੀ ਭੂਮਿਕਾ ਨਿਭਾਉਣ ਲਈ ਵੀ ਚੁਣਿਆ ਸੀ। ਗੁੱਡੀ ਨੂੰ ਸਫਲਤਾ ਮਿਲੀ ਸੀ, ਅਤੇ ਉਹ ਮੁੰਬਈ ਚਲੀ ਗਈ ਅਤੇ ਜਲਦੀ ਹੀ ਹੋਰ ਭੂਮਿਕਾਵਾਂ ਵੀ ਚੁਣੀਆਂ,

ਸਿਆਸੀ ਜੀਵਨ
ਬੱਚਨ ਪਹਿਲੀ ਵਾਰ 2004 ਵਿੱਚ ਸਮਾਜਵਾਦੀ ਪਾਰਟੀ ਤੋਂ ਸੰਸਦ ਮੈਂਬਰ ਚੁਣੀ ਗਈ ਸੀ, ਜੋ ਮਾਰਚ 2006 ਤੱਕ ਰਾਜ ਸਭਾ ਵਿੱਚ ਉੱਤਰ ਪ੍ਰਦੇਸ਼ ਦੀ ਨੁਮਾਇੰਦਗੀ ਕਰਦੀ ਸੀ। ਉਸ ਨੂੰ ਜੂਨ 2006 ਤੋਂ ਜੁਲਾਈ 2010 ਤੱਕ ਦੂਜਾ ਕਾਰਜਕਾਲ ਮਿਲਿਆ ਅਤੇ ਫਰਵਰੀ 2010 ਵਿੱਚ ਉਸ ਨੇ ਆਪਣਾ ਕਾਰਜਕਾਲ ਪੂਰਾ ਕਰਨ ਦਾ ਇਰਾਦਾ ਸਾਹਮਣੇ ਰੱਖਿਆ। ਉਹ ਤੀਜੀ ਵਾਰ 2012 ਵਿੱਚ ਦੁਬਾਰਾ ਚੁਣੀ ਗਈ ਸੀ ਅਤੇ ਫਿਰ 2018 ਲਈ ਰਾਜ ਸਭਾ ਵਿੱਚ ਸਮਾਜਵਾਦੀ ਪਾਰਟੀ ਤੋਂ ਉਸ ਚੌਥੇ ਕਾਰਜਕਾਲ ਲਈ ਚੁਣੀ ਗਈ ਸੀ।

ਵਿਵਾਦ
ਸਾਲ 2008 ਦੇ ਦੂਜੇ ਅੱਧ ਵਿੱਚ ਫ਼ਿਲਮ ਦ੍ਰੋਣਾ (2008 ਦੀ ਫ਼ਿਲਮ) ਦੇ ਸੰਗੀਤਕ ਲਾਂਚ ਦੌਰਾਨ ਬੱਚਨ ਦੇ ਭਾਸ਼ਣ ਦੀ ਮਹਾਰਾਸ਼ਟਰ ਦੇ ਸਿਆਸਤਦਾਨਾਂ ਦੇ ਕੁਝ ਵਰਗਾਂ ਵਲੋਂ ਅਲੋਚਨਾ ਕੀਤੀ ਗਈ ਸੀ। ਫ਼ਿਲਮ ਦੇ ਨਿਰਦੇਸ਼ਕ ਗੋਲਡੀ ਬਹਿਲ ਦੇ ਅੰਗਰੇਜ਼ੀ ਵਿੱਚ ਦਿੱਤੇ ਉਸ ਦੇ ਸ਼ੁਰੂਆਤੀ ਭਾਸ਼ਣ ਦਾ ਜਵਾਬ, ਜਯਾ ਨੇ ਹਿੰਦੀ ਵਿੱਚ ਦਿੰਦਿਆ ਕਿਹਾ, “ਹਮ ਯੂ.ਪੀ ਕੇ ਲੋਗ ਹੈਂ, ਇਸ ਲੀਏ ਹਿੰਦੀ ਮੇਂ ਬਾਤ ਕਰੇਂਗੇ, ਮਹਾਰਾਸ਼ਟਰ ਕੇ ਲੋਗ ਮਾਫ ਕੀਜੀਏ”। ਇਸ ਤੋਂ ਬਾਅਦ, ਉਸ ਨੇ ਅਭਿਨੇਤਰੀ ਪ੍ਰਿਯੰਕਾ ਚੋਪੜਾ ਨੂੰ ਹਿੰਦੀ ਵਿੱਚ ਬੋਲਣ ਲਈ ਉਤਸ਼ਾਹਤ ਕੀਤਾ। ਮਹਾਰਾਸ਼ਟਰ ਨਵ ਨਿਰਮਾਣ ਸੈਨਾ (ਐਮਐਨਐਸ) ਦੇ ਪ੍ਰਧਾਨ ਰਾਜ ਠਾਕਰੇ ਨੇ ਟਿੱਪਣੀ ਕੀਤੀ ਕਿ ਉਸ ਦੇ ਬਿਆਨ ਵਿੱਚ ਮਹਾਰਾਸ਼ਟਰ ਦੇ ਸਾਰੇ ਲੋਕਾਂ ਦਾ ਜ਼ਿਕਰ ਕਰਨ ਦਾ ਉਸ ਦਾ ਕੋਈ ਮਤਲਬ ਨਹੀਂ ਸੀ। ਉਸ ਨੇ ਧਮਕੀ ਦਿੱਤੀ ਕਿ ਉਹ ਬੱਚਨ ਦੀਆਂ ਸਾਰੀਆਂ ਫ਼ਿਲਮਾਂ 'ਤੇ ਪਾਬੰਦੀ ਲਗਾ ਦੇਣਗੇ ਜਦ ਤੱਕ ਕਿ ਉਹ ਮਹਾਰਾਸ਼ਟਰੀਆਂ ਦੀਆਂ ਭਾਵਨਾਵਾਂ ਨੂੰ ਠੇਸ ਪਹੁੰਚਾਉਣ ਲਈ ਕਿਸੇ ਜਨਤਕ ਮੰਚ 'ਟੇ ਮੁਆਫ਼ੀ ਨਹੀਂ ਮੰਗੇਗੀ। ਐਮ.ਐਨ.ਐਸ ਵਰਕਰਾਂ ਨੇ "ਦਿ ਲਾਸਟ ਲਿਅਰ" ਦੀ ਸਕ੍ਰੀਨਿੰਗ ਸਮੇਂ ਥੀਏਟਰਾਂ 'ਤੇ ਹਮਲਾ ਕਰਨਾ ਸ਼ੁਰੂ ਕਰ ਦਿੱਤਾ, ਜਿਸ 'ਚ ਜਯਾ ਦੇ ਪਤੀ ਨੇ ਕੰਮ ਕੀਤਾ ਸੀ। ਸ਼ਿਵ ਸੈਨਾ ਦੇ ਸੰਸਦ ਮੈਂਬਰ ਸੰਜੇ ਰਾਉਤ ਨੇ ਵੀ ਉਨ੍ਹਾਂ ਦੇ ਬਿਆਨ ਦੀ ਅਲੋਚਨਾ ਕੀਤੀ, “ਮੁੰਬਈ ਵਿੱਚ ਆਪਣੀ ਸਾਰੀ ਸਫ਼ਲਤਾ ਅਤੇ ਕਿਸਮਤ ਬਣਾਉਣ ਤੋਂ ਬਾਅਦ, ਜੇ ਤੁਸੀਂ ਇਹ ਕਹਿੰਦੇ ਹੋਏ ਮਹਿਸੂਸ ਕਰਦੇ ਹੋ ਕਿ ਅਸੀਂ ਯੂ.ਪੀ ਤੋਂ ਹਾਂ, ਇਹ ਬਹੁਤ ਮੰਦਭਾਗਾ ਹੈ”। ਅਮਿਤਾਭ ਬੱਚਨ ਨੇ ਆਪਣੀ ਤਰਫੋਂ ਜਯਾ ਦੇ ਬਿਆਨ ਲਈ ਮੁਆਫ਼ੀ ਮੰਗੀ।

ਨਿੱਜੀ ਜੀਵਨ
ਉਸ ਦਾ ਜਨਮ ਇੱਕ ਪ੍ਰਸਿੱਧ ਲੇਖਕ ਅਤੇ ਕਵੀ ਤਰੁਣ ਕੁਮਾਰ ਭਾਦੂਰੀ ਦੇ ਘਰ ਹੋਇਆ ਸੀ। ਟੀ.ਕੇ ਭਦੂਰੀ ਨੇ ਇੱਕ ਪ੍ਰਸਿੱਧ ਕਿਤਾਬ ਓਭੀਸ਼ੋਪਟੋ ਚਾਂਬੋਲ (ਸ਼ਾਪਿਤ ਚੰਬਲ) ਲਿਖੀ, ਜੋ ਉਸ ਖੇਤਰ ਵਿੱਚ ਇੱਕ ਪੱਤਰਕਾਰ/ਲੇਖਕ ਦੇ ਤੌਰ 'ਤੇ ਉਸ ਦੇ ਤਜ਼ਰਬਿਆਂ ਦਾ ਲੇਖਾ ਜੋਖਾ ਹੈ। ਇਸ ਕਿਤਾਬ ਨੇ ਹਿੰਦੀ ਫ਼ਿਲਮ ਇੰਡਸਟਰੀ ਨੂੰ ਭਾਰਤ ਵਿੱਚ ਬਣੀਆਂ ਲਗਭਗ ਸਾਰੀਆਂ ਡਾਕੂਆਂ ਨਾਲ ਸੰਬੰਧਤ ਫ਼ਿਲਮਾਂ ਨੂੰ ਕੱਚਾ ਮਾਲ ਅਤੇ ਪ੍ਰੇਰਣਾ ਪ੍ਰਦਾਨ ਕੀਤੀ ਹੈ।

3 ਜੂਨ 1973 ਨੂੰ ਉਸ ਨੇ ਅਭਿਨੇਤਾ ਅਮਿਤਾਭ ਬੱਚਨ ਨਾਲ ਵਿਆਹ ਕਰਵਾ ਲਿਆ। ਇਸ ਜੋੜੀ ਦੇ ਦੋ ਬੱਚੇ ਹਨ: ਸ਼ਵੇਤਾ ਬੱਚਨ ਅਤੇ ਅਭਿਸ਼ੇਕ ਬੱਚਨ, ਜੋ ਇੱਕ ਅਦਾਕਾਰ ਵੀ ਹਨ। ਸ਼ਵੇਤਾ ਦਾ ਵਿਆਹ ਉਦਯੋਗਪਤੀ ਨਿਖਿਲ ਨੰਦਾ ਨਾਲ ਹੋਇਆ ਹੈ, ਜੋ ਕਪੂਰ ਪਰਿਵਾਰ ਦੇ ਪੋਤੇ ਹਨ, ਅਤੇ ਉਨ੍ਹਾਂ ਦੇ ਦੋ ਬੱਚੇ ਹਨ, ਨਵਿਆ ਨਵੇਲੀ ਅਤੇ ਅਗਸਤਾ ਨੰਦਾ, [20] ਜਦਕਿ ਅਭਿਸ਼ੇਕ ਬੱਚਨ ਦਾ ਵਿਆਹ ਅਭਿਨੇਤਰੀ ਐਸ਼ਵਰਿਆ ਰਾਏ ਨਾਲ ਹੋਇਆ ਹੈ, ਅਤੇ ਉਨ੍ਹਾਂ ਦੀ ਇੱਕ ਧੀ, ਆਰਾਧਿਆ ਬੱਚਨ ਹੈ।

ਅਵਾਰਡ ਅਤੇ ਸਨਮਾਨ

ਨਾਗਰਿਕ ਅਵਾਰਡ
 1992 – ਪਦਮ ਸ਼੍ਰੀ, ਭਾਰਤ ਸਰਕਾਰ ਵਲੋਂ ਦਿੱਤਾ ਜਾਂਦਾ ਭਾਰਤ ਦਾ ਚੌਥਾ ਨਾਗਰਿਕ ਅਵਾਰਡ 

ਫ਼ਿਲਮਫੇਅਰ ਅਵਾਰਡਸ

ਜੇਤੂ
 1972 – Filmfare Special Award for Uphaar
 1974 – Filmfare Best Actress Award for Abhimaan
 1975 – Filmfare Best Actress Award for Kora Kagaz
 1980 – Filmfare Best Actress Award for Nauker
 1998 – Filmfare Special Award for Hazaar Chaurasi Ki Maa
 2001 – Filmfare Best Supporting Actress Award for Fiza
 2002 – Filmfare Best Supporting Actress Award for Kabhi Khushi Kabhie Gham...
 2004 – Filmfare Best Supporting Actress Award for Kal Ho Naa Ho
 2007 – Filmfare Lifetime Achievement Award

ਨਾਮਜ਼ਦਗੀ
 1972 – Filmfare Best Actress Award for Guddi
 1972 – Filmfare Best Actress Award for Uphaar
 1974 – Filmfare Best Actress Award for Koshish
 1976 – Filmfare Best Actress Award for Mili
 1982 – Filmfare Best Actress Award for Silsila

ਅੰਤਰਰਾਸ਼ਟਰੀ ਭਾਰਤੀ ਫ਼ਿਲਮ ਅਕਾਦਮੀ ਇਨਾਮ

ਜੇਤੂ
 2001 – IIFA Best Supporting Actress Award for Fiza
 2002 – IIFA Best Supporting Actress Award for Kabhi Khushi Kabhie Gham...
 2004 – IIFA Best Supporting Actress Award for Kal Ho Naa Ho

ਹੋਰ ਫ਼ਿਲਮ ਅਵਾਰਡ

ਜੇਤੂ
 1972 – Bengal Film Journalists' Association Awards: Special Award (Hindi film) for Guddi
 1999 – Anandalok Awards: Special Editor Award
 2001 – Bengal Film Journalists' Association Awards: Best Actress in Supporting Role for Fiza
 2001 – Zee Cine Award for Best Actor in a Supporting Role – Female for Fiza
 2002 – Best Actress in a supporting role for Kabhi Khushi Kabhie Gham... at the Sansui Viewers Choice Awards

ਸਨਮਾਨ ਅਤੇ ਇਨਾਮ
 In 2017, she won Best Parliamentarian award.
 In 1998, she was honoured with the Omega Award for Excellence: Lifetime Achievement.
 2000, Mumbai Academy of the Moving Image, an award for her "abiding contribution to Cinema".
 2004, Lifetime Achievement Award at the Sansui Awards.
 2010, Lifetime Achievement Award at the "Tongues on Fire" film festival in London.
 2012, Lifetime Achievement Award at Jaipur International Film Festival (JIFF).
 2013, Master Deenanath Mangeshkar (Vishesh Puraskar) Award for her dedicated services to Indian theatre and cinema.
 She is a recipient of the Yash Bharti Award, UP state's highest award from the Government of Uttar Pradesh.

ਫਿਲਮੋਗ੍ਰਾਫੀ

ਹਵਾਲੇ

ਨੋਟਸ

ਬਾਹਰੀ ਕੜੀਆਂ 
 

ਜਨਮ 1948
ਬੰਗਾਲੀ ਲੋਕ
ਭਾਰਤੀ ਅਦਾਕਾਰਾਵਾਂ
ਜ਼ਿੰਦਾ ਲੋਕ
ਸਮਾਜਵਾਦੀ ਪਾਰਟੀ ਦੇ ਸਿਆਸਤਦਾਨ
ਰਾਜ ਸਭਾ ਦੇ ਮੈਂਬਰ